סמביניה

ממאדו סמבה קאנדה (בפורטוגזית: Mamadu Samba Candé; נולד ב-23 בספטמבר 1992 בקשקאיש שבפורטוגל), הידוע בכינוי סמביניה (בפורטוגזית: Sambinha), הוא כדורגלן מגינאה ביסאו המשחק בעמדת הבלם בקבוצת מכבי בני ריינה מליגת העל הישראלית ובנבחרת גינאה ביסאו.

קריירת מועדונים 
סמביניה גדל במספר מועדונים בפורטוגל, ביניהם ספורטינג ליסבון ואשטוריל. הוא החל את הקריירה המקצוענית שלו ב-1º דזמברו מהליגה השלישית בפורטוגל, ובהמשך עבר לשחק בספורטינג ליסבון ב', קבוצת המילואים של ספורטינג ליסבון, במסגרת הליגה הפורטוגלית השנייה.

ב-22 בינואר 2016 הושאל סמביניה למשך עונה אחת לניו אינגלנד רבולושן מה-MLS. ב-15 במאי ערך את הופעת הבכורה שלו במועדון, בניצחון 2-0 על שיקגו פייר. בסך הכל ערך שתי הופעות ליגה במשך עונת . ב-25 בינואר 2017 הושאל למשך חצי עונה לספורטינג קוביליה מהליגה הפורטוגלית השנייה. הוא ערך 12 הופעות ליגה במדי המועדון, בהן הבקיע שער אחד.

ב-30 באוגוסט 2017 חתם סמביניה בנורת'איסט יונייטד מליגת העל ההודית. הוא ערך 14 הופעות ליגה במדי המועדון, בהן הבקיע שער אחד. ב-1 ביולי 2018 חזר ל-1º דזמברו מהליגה הפורטוגלית השלישית, ממנה עבר למסינה מהסרייה ד'.

ב-1 ביולי 2019 חתם סמביניה באולימפיאקוס ניקוסיה מליגת העל הקפריסאית. ב-1 בספטמבר ערך את הופעת הבכורה שלו במועדון, בתיקו 1-1 נגד דוקסה קאטוקופיה. בסך הכל ערך 65 הופעות ליגה במדי המועדון, בהן הבקיע שער אחד.

ב-20 ביוני 2022 חתם סמביניה במכבי בני ריינה, העולה החדשה לליגת העל הישראלית.

קריירה בינלאומית 
ב-13 ביוני 2015 ערך סמביניה את הופעת הבכורה שלו בנבחרת גינאה ביסאו, בתיקו 0-0 נגד נבחרת זמביה במסגרת מוקדמות גביע אפריקה לאומות 2017.

קישורים חיצוניים

הערות שוליים 

כדורגלנים פורטוגזים
כדורגלנים מגינאה ביסאו
בלמי כדורגל פורטוגזים
גינאה ביסאו: בלמי כדורגל
קשקאיש: כדורגלנים
כדורגלני ניו אינגלנד רבולושן
כדורגלני נורת'איסט יונייטד
כדורגלני מסינה
כדורגלני אולימפיאקוס ניקוסיה
כדורגלני מכבי בני ריינה
כדורגלני נבחרת גינאה ביסאו
כדורגלנים זרים בישראל
ספורטאים זרים בארצות הברית
ספורטאים זרים בהודו
ספורטאים זרים באיטליה
ספורטאים זרים בקפריסין
ספורטאים מגינאה ביסאו בישראל
ספורטאים פורטוגזים באיטליה
ספורטאים פורטוגזים בקפריסין
ספורטאים פורטוגזים בישראל
אישים מגינאה ביסאו שנולדו ב-1992
פורטוגזים שנולדו ב-1992